Author: Informatika
Last saved by: Peter
Company: MVRR SR

Vyhodnotenie pripomienkového konania

	Informačný materiál Predikcia dopytu po stavebných prácach v roku 2001 bol predložený na medzirezortné pripomienkové konanie listom č. 389-M/2001 dňa 5. marca 2001 všetkým ekonomickým ministerstvám vlády SR a Ministerstvu životného prostredia SR.

	Pripomienky k materiálu uplatnili:

Ministerstvo financií SR listom č. 1176/2001-KM zo dňa 13. 3. 2001

K časti 4. Zdôvodnenie očakávaného vývoja, 4.1. Bytová výstavba – tabuľka „Objem investičných prostriedkov pre realizáciu bytovej výstavby v roku 2001“:
•	upozorňujeme, že v schválenom štátnom rozpočte na rok 2001 sú pre kapitolu Ministerstva výstavby a regionálneho rozvoja zabezpečené prostriedky na bytovú výstavbu vo finančných objemoch prerozdelených podľa štruktúry ich použitia takto:
•	bežný transfer pre Štátny fond rozvoja bývania vo výške 2 700 000 tis. Sk,
•	bežný transfer na zabezpečenie jednotlivých programov bytovej výstavby (Program podpory výstavby nájomných bytov – vrátane pre občanov v hmotnej núdzi, Program poskytovania dotácií na výstavbu technickej vybavenosti, Program poskytovania dotácií na odstránenie systémových porúch bytových domov, Program podpory rozvoja bytovej výstavby realizovanej formou bankových záruk za úvery, Program podpory rozvoja bytovej výstavby realizovanej formou bankových záruk za úvery, Program obstarávania služobných bytov pre zamestnancov štátnej správy) v celkovej výške 2 470 000 tis. Sk.
Na základe uvedeného Vás žiadame upraviť tabuľku za príslušné ukazovatele v stĺpci 2 – predpoklad naplnenia.

Pripomienku MF SR berieme na vedomie. Jednotlivé finančné zdroje sú premietnuté do textu informácie. Našim zámerom bolo v tabuľke č. 3, stĺpec 2 vykvantifikovať predpokladané naplnenie objemu zdrojov na realizáciu  novej  bytovej výstavby a to nie len z prostriedkov podľa schváleného štátneho rozpočtu ale aj predpokladov hypotekárnych bánk a stavebných sporiteľní. U ŠFRB je v predpokladanom naplnení zdrojov,  okrem prostriedkov zabezpečených v štátnom rozpočte, zahrnutý aj objem vlastných zdrojov a objem nevyčerpaných mimorozpočtových zdrojov z roku 2000. Poznamenávame, že zdroje zo štátneho rozpočtu na novú výstavbu,  t. j mimo dotácií na odstránenie systémových porúch bytových domov, sú v našich predpokladoch v plnom rozsahu zohľadnené.

Ďalej sú v kapitole Všeobecná pokladničná správa Ministerstva financií SR v štátnom rozpočte na rok 2001 na podporu bývania vyčlenené finančné prostriedky formou štátnej prémie vo výške 2 036 000 tis. Sk a formou príspevku k hypotekárnym úverom vo výške 127 250 tis. Sk. | |
K Prílohe č. 1 (kapitálové výdavky zo ŠR na rok 2001) – nie je v súlade s Registrom investícií po schválení kapitálových výdavkov v NR SR na rok 2001 (pre kvantifikáciu výdavkov bol použitý Register investícií pred schválením v NR SR). V nadväznosti na uvedené odporúčame Prílohu č. 1 upresniť v súlade s Registrom investícií po schválení kapitálových výdavkov na rok 2001, resp. ju v materiáli vôbec neuvádzať alebo vylúčiť (vzhľadom na to, že ide o informatívny ukazovateľ a viaceré kapitoly už od začiatku roka na úkor predpokladaných nákupov strojov a zariadení realizujú stavebnú činnosť – posilnenie rozostavaných, resp. nové investičné akcie). Ďalej je v prílohe na poslednej strane nepresne uvedená investičná akcia „Pitná voda a odkanalizovanie 55 obcí Zemplína“ v pôsobnosti Krajského úradu Košice – čo nezodpovedá skutočnosti z toho dôvodu, že predmetná investičná akcia nie je financovaná zo štátneho rozpočtu a realizovaná v pôsobnosti KÚ Košice, ale z rozpočtov obcí. Ide o združenie samosprávnych obcí a nie je v kompetencii KÚ Košice. Táto akcia bola rovnako nesprávne zaradená aj v menovitom zozname začínaných verejných prác v roku 2001 v „Rozvojovom programe priorít verejných prác na roky 2001 – 2003“. | | Akceptuje sa, údaje v prílohe č. 1 sú aktualizované v súlade s Registrom investícií po schválení kapitálových výdavkov v NR SR. V zmysle pripomienok bola upravená aj posledná strana prílohy.
Ministerstvo pôdohospodárstva SR listom č. 809/2001-100/820 zo dňa 15. 3. 2001
V bode 4.2. (str. 7) žiadame upraviť znenie v 2. ods. nasledovne: ... Novostavba SND, dokončenie VN Turček 3. stavba, Prívod vody a vodovodné siete v oblasti JEMO a pod. | | Akceptuje sa, údaje upravené.
V prílohe č. 1 (str. 2, 4) akcia Vodovod Chanava, 1. časť je uvedená v rámci kapitoly MP SR aj kapitoly KÚ B. B. Uvedená akcia je finančne zabezpečená v rámci MP SR a realizovaná v investorstve StVaK B. Bystrica. Neodporúčame ju duplicitne uvádzať pri KÚ B. Bystrica. | | Akceptuje sa, údaje upravené.
Ministerstvo dopravy, pôšt a telekomunikácií SR listom č. 265-410/2001 zo dňa 19. 3. 2001

K bodu č. 4.3., str. 8 – poslednú vetu žiadame upraviť vo väzbe na Nový projekt výstavby diaľnic a rýchlostných ciest, schválený uznesením vlády SR č. 162/2001 takto:
„Dokončený bude diaľničný úsek ... a rýchlostné komunikácie ... Košice Prešovská – Sečovská I. v celkovej dĺžke 4,0 km a privádzač Prešov – západ v celkovej dĺžke 1,3 km“.

Akceptuje sa, údaje upravené.

K Zhrnutiu, str. 13 – v Grafe č. 3 v texte pod koláčovými grafmi pri minime a maxime žiadame upraviť text takto:
„Výstavba diaľnic a výstavba a oprava ciest“, tak ako je uvedené v Tabuľke č. 2, str. 4.

Akceptuje sa, údaje upravené.

Ministerstvo uvádza zoznam novozačínaných verejných prác v zmysle Národného plánu regionálneho rozvoja, ktoré budú finančne zabezpečované z kapitoly MDPT SR. | | Berieme na vedomie s tým, že odhad stavebných prác realizovaných v oblasti verejných prác je upravený v zmysle pripomienky MF SR.
Ministerstvo hospodárstva SR listom č. 461/2001-100 zo dňa 12. 3. 2001
Bez pripomienok. | |
Ministerstvo životného prostredia SR listom č. 441/2001-6 zo dňa 14. 3. 2001
Bez pripomienok. |
Ministerstvo práce, sociálnych vecí a rodiny SR listom č. 284/01-I/30 zo dňa 23. 3. 2001
Na strane 6 v 4. odstavci žiada v zátvorke doplniť pred slovo „zníženie“ slovo „prechodné“, pretože VPP za rok 2000 nezaznamenali trvalý vplyv na zníženie nezamestnanosti. | Akceptuje sa, údaj doplnený.
Žiada zosúladiť objemy zahraničných investícií v bode 4.5 na strane 8. | Akceptuje sa, objemy jednotlivých zahraničných investorov sú uvádzane v mil. Sk
Upozorňuje, že s účinnosťou od 1. 7. 2000 prešiel ÚBP SR do pôsobnosti MPSVR SR, čo odporúča premietnuť aj do prílohy č. 1. | Berie sa na vedomie. Príloha č. 1 je spracovaná z materiálu MF SR z januára 2001: Návrh štruktúry kapitálových výdavkov pre rok 2001 (podľa investičných programov v rozpočtových kapitolách) po schválení ŠR na rok 2001 v NR SR.